
SAUGAUS  DARBO  DIRBANČIO  SU  METALO LANKSTYMO STAKLĖMIS
I N S T R U K C I J A 
DARBUOTOJO VEIKSMAI  PRIEŠ DARBO PRADŽIĄ:

1. Dirbantysis metalo lankstymo staklėmis privalo laikytis staklių eksploatavimo taisyklių, nedirbti su techniškai netvarkingomis staklėmis o apie gedimus pranešti padalinio vadovui.

2. Apsivilkti darbo drabužius, užsisegti rankogalius ir kitas sagas, kad nebūtų kabančių drabužio dalių.

3. Prieš pradedant dirbti, būtina patikrinti :
3.1. staklių įžeminimo tvarkingumą, visas valdymo svirtis, mygtukus tik išjungus el. kabelius, ar savaime neįsijungia pagalbinės ir pagrindinės pavaros.

3.2. pasiruošti darbo vietą ( ant grindų neturi būti metalo nuopjovų, grindys turi būti sausos ir neslidžios, darbo vieta neužkrauta ruošiniais).

3.3. vėdinimo ir vietinio pneumatinio transporto sistemų veikimą;

3.4. patikrinti apsaugines aptvaras, saugos gaubtus bei ventiliacijos sistemų efektyvumą; 

3.5. ar pakankamas darbo vietos apšvietimas; jei reikia sureguliuoti vietinį apšvietimą. Lempa neturi akinti dirbančiojo.

3.6. iš darbo vietos pašalinti nereikalingus daiktus, atliekas;

3.7. patogiai darbo vietoje išsidėlioti įrankius bei ruošinius;

3.8. patikrinti ar tvarkingi įrankiai bei pagalbinės darbo priemonės;

3.9. įsitikinti ar laisvas priėjimas prie staklių bei ruošinių;

3.10. apsauginiai gaubtai, apsauginiai įrenginiai patikimai pritvirtinti prie staklių, ar staklių pavara ir išsikišusios judančios dalys uždengtos;

3.11 elektros spintų tvarkingumą. Visi elektros laidai ir elektros įrenginiai turi būti techniškai tvarkingi, sujungimų kontaktai uždengti;

3.12. patikrinti kėlimo įrenginių patikimumą.

3.13. patikrinti ar yra pakankamai tepalo tepalinėse.

3.14. patikrinti ar tvarkingi judančių staklių dalių ( velenų, diržų, smagračių ir t.t.) apsauginiai gaubtai.

4. Patikrinti stakles tuščiąja eiga:

4.1. staklių valdymo mechanizmų tvarkingumą;

4.2. tepimo ir aušinimo sistemų darbą.

5. Draudžiama savavališkai keisti arba šalinti naudojamose darbo priemonėse ar kituose įrengimuose įrengtus darbuotojų saugos ir sveikatos apsaugos įtaisus. Darbą pradėti tik pašalinus visus trūkumus.

 DARBUOTOJO VEIKSMAI DARBO METU:

6. Dirbantis metalo lankstymo staklėmis, privalo laikytis mašinų ir mechanizmų eksploatavimo taisyklių, saugos darbe instrukcijų reikalavimų, nedirbti su techniškai netvarkingomis darbo priemonėmis ir apie tai pranešti padalinio vadovui. 

7. Dirbti metalo lankstymo staklėmis, leidžiama tik tam asmeniui, kuriam jos priskirtos. Pašaliniams asmenims įjungti stakles ir dirbti su jomis draudžiama.

8. Dirbant kartu su pagalbiniu darbininku būtina suderinti visus veiksmus. Būtina jam pranešti, kad įjungiamos staklės.

9. Reikia nuolat stebėti, kad prie staklių nesusikauptų metalo atraižų ir jas dėti į dėžes ar vežimėlius. Būtina žiūrėti, kad metalo atraižos nepatektų po staklių paleidimo pedalu. 

10. Dirbant su metalo lankstymo staklėmis draudžiama:
10.1. liesti lenkimo mechanizmą bei judantį lenkiamą metalo profilį, valyti drožles, kol jie nesustos;

10.2. palikti įrankius be priežiūros įjungtus į elektros tinklą;

10.3. darbo metu laikyti rankomis lenkiamą metalo profilį arba liestis prie besisukančių dalių;

10.4. stovėti toje pusėje, į kurią lenkiamas metalo profilis

10.5. draudžiama ant staklių dėti bet kokius daiktus ar įrankius.

11. Būtina išjungti elektros variklį: 

11.1. trumpam paliekant darbo vietą ar darant pertrauką;

11.2. tvarkant darbo vietą ar darant pertrauką;

11.3. tvarkant darbo vietą, valant, tepant ir remontuojant stakles;

11.4. keičiant peilius, reguliuojant atramas, spaudiklį, apsauginius įtaisus;

11.5. nutrūkus elektros energijos tiekimui ar aptikus staklių gedimą;

11.6. Pertraukų metu būtina užrakinti staklių išjungimo kirtiklį;

12. Dirbti galima tik su techniškai tvarkingomis staklėmis, kuriose yra gerai paduodamas aušinimo skystis, uždėtos visos aptvaros, geras bendras bei vietinis apšvietimas. Sugedus staklėms, būtina pranešti tiesioginiam darbų vadovui. Pačiam taisyti draudžiama.

13. Pereiti dirbti prie kitų staklių arba perduoti darbą kitam darbuotojui galima tik leidus darbų vadovui   ( meistrui).

14. Draudžiama stakles ir darbo drabužius valyti naudojant suspaustą orą bei suspausto oro srovę nukreipti į darbuotoją. 

15. Draudžiama palikti be priežiūros veikiančias stakles.
DARBUOTOJO VEIKSMAI  AVARINIAIS  (YPATINGAIS)  ATVEJAIS :
16. Stakles išjungti šiais avariniais atvejais:
16.1. įvykus nelaimingam atsitikimui ar avarijai;

16.2. kilus gaisrui;

16.3. nutrūkus elektros energijos tiekimui;

16.4. atsiradus staklių vibracijai;

16.5. pajutus elektros energijos poveikį ar svilėsių kvapą.

17. Dirbantysis metalo lankstymo staklėmis, pastebėjęs gręsiančią avariją ar išgirdęs staklių perdavimo mechanizmus ne įprastus garsus, privalo nedelsiant išjungti stakles, ant paleidimo įrenginio užkabinti lentelę su užrašu "Nejungti" ir informuoti darbų vadovą ar kitą darbdavio įgaliotą asmenį.
18. Dirbantysis metalo lankstymo staklėmis, pastebėjęs gaisrą, nedelsdamas turi pranešti ugniagesiams, iškviesti į gaisravietę vadovaujančius darbuotojus ir gesinti gaisro židinį turimomis priemonėmis.
19. Darbuotojas privalo mokėti naudotis pirminėmis gaisro gesinimo priemonėmis.

20. Įvykus nelaimingam atsitikimui, privalu nukentėjusiam suteikti pirmąją medicinos pagalbą, esant reikalui, - iškviesti gydytoją, apie įvykį pranešti tiesioginiam darbų vadovui arba kitam darbdavio įgaliotam asmeniui. Būtina išsaugoti nelaimingo atsitikimo vietą nepaliestą, jei tai nesukelia pavojaus dirbančiųjų ar aplinkinių žmonių sveikatai bei gyvybei.
DARBUOTOJO VEIKSMAI  BAIGUS  DARBĄ :
21. Dirbantysis metalo lankstymo staklėmis, baigęs darbą, privalo:
21.2. Nuvalyti stakles, sutvarkyti ir išvalyti darbo vietą.

21.3. Nuvalyti prietaisus, įrankius ir sudėti į spintelę ar lentyną.

21.4  Nuvalyti nuo staklių dulkes ir drožles šepečiu.

21.5 Persirengti savais drabužiais, nusiprausti veidą ir rankas šiltu vandeniu su muilu, esant galimybei, - nusiprausti duše. Darbo drabužius tvarkingai sudėti spintelėje.
21.6 Apie pastebėtus nesklandumus ar trukumus darbo metu pranešti savo tiesioginiam darbų vadovui ar kitam darbdavio įgaliotam asmeniui.
Staklėmis leidžiama dirbti __________________________________________
                                                                                                             darbuotojo pareigos vardas pavardė parašas 
Staklėmis leidžiama dirbti ________________________________________
                                                                                                             darbuotojo pareigos vardas pavardė parašas 
      Atsakingas asmuo: 

